Avqust Vilhelm Hoffmann
Avqust Vilhelm fon Hoffman (alm. August Wilhelm von Hofmann‎; 8 aprel 1818[…], Gissen, Hessen – 5 may 1892[…], Berlin) — alman üzvi kimyaçısı. Tarixçi Albert fon Hoffmanın atası. Onun anilinlə bağlı araşdırması anilin boya sənayesinin əsasını qoymağa kömək etdi. Hoffmann həmçinin formaldehid, benzidin, izonitril və allil spirtini kəşf etmişdir. O, etilamin, dietilamin, trietilamin və tetraetilamin sintez etdi və ammonyakla müqayisə etdi. 1845-ci ildə Kral Kimya Kollecinin ilk direktoru, sonra 1865-ci ildə Berlin Universitetində müəllim və tədqiqatçı olmuşdur. London və Berlində eksperimental üzvi kimya və onun sənaye tətbiqlərinə yönəlmiş bir kimya məktəbi yaradaraq, Hoffmann Gissendə Liebiq tərəfindən yaradılmış laboratoriya tədrisi üslubunu yenidən yaratdı. Hoffmann kimya sahəsində bir sıra əhəmiyyətli mükafatlar, o cümlədən Kral Medalı (1854), Kopli Medalı (1875) və Albert Medalı (1881) almışdır.